Trailer Terbaru “Sonic the Hedgehog 2” Parodi Filem “The Batman”
Paramount Pictures telah melancarkan teaser trailer terbaru Sonic the Hedgehog 2 yang menampilkan beberapa rakaman terbaru. Filem sekuel aksi penggembaraan itu dijadualkan tayangan pada 8 April ini. Trailer tersebut, yang boleh anda tonton di bawah, mengusik kekaguman ‘speedster’ Sonic terhadap Batman ketika dia meniru suara wira DC itu sambil memanggil dirinya “Blue Justice.” Ia juga terus menggoda pertarungan muktamad Sonic menentang sekutu terbaru Dr. Robotnik, Knuckles. Sonic the Hedgehog 2 akan menyaksikan kepulangan sebilangan besar pelakon utama filem asal termasuklah Ben Schwartz (Parks and Recreation) sebagai suara Sonic, James Marsden (Westworld) sebagai Tom Wachowski, Tika Sumpter (Ride Along) sebagai Maddie Wachowski dan Jim Carrey (Kidding) sebagai saingan Sonic, Doctor Robotnik/Eggman bersama Adam Pally (The Mindy Project) dan Natasha Rothwell (Wonder Woman 1984). Turut disahkan menyertai barisan pelakon filem akan datang adalah watak kegemaran peminat permainan video, Miles “Tails” Prower dan Knuckles the Echidna (disuarakan oleh Idris Elba).  Penulis Pat Casey dan Josh Miller, dengan Neal H. Mortiz, Toby Ascher, dan Toru Nakahara semuanya kembali sebagai penerbit manakala Hajime Satomi, Haruki Satomi, dan Tim Miller kembali sebagai penerbit eksekutif. Sekuel ini akan tiba di pawagam pada 8 April 2022.